பின்னர் இந்தியாவில் முக்கியமான போராட்டங்களை காந்தி அறிவித்தபோது தன் பிள்ளைகள் அதில் பங்கெடுக்க வேண்டுமென விரும்பி மணிலாலையும் ராமதாஸையும் இந்தியாவுக்கு அழைத்துக்கொண்டார். 1930கள் முதல் ராம்தாஸ் காந்தி நடத்திய எல்லா போராட்டங்களிலும் முன்னணிப்போராளியாக இருந்திருக்கிறார். தொடர்ச்சியான சிறைவாசமும் பலமுறை எதிர்கொள்ள நேர்ந்த தடியடி போன்றவையும் அவரது உடல்நிலையை பாதித்து கடைசிவரை அவரை அவதிக்குள்ளாக்கின. காந்தியின் பல போராட்டங்களிலும் பயணங்களிலும் ராம்தாஸ் கூடவே இருந்திருக்கிறார். வைக்கம் சத்யாக்ரகப் பேச்சுவார்த்தைகளில்கூட காந்தியுடன் அவர் இருந்தார்.